section_heading: Posebne inačice
paragraph_text: Gramofonska inačica i dva singla na DVD-u bili su naknadno objavljeni. Lateralusovo dvostruko gramofonsko izdanje s četiri slikovna diska prvi je put bilo objavljeno u ograničenoj inačici s potpisima članova te je isprva bilo dostupno jedino članovima obožavateljskog kluba; prvo službeno izdanje bilo je objavljeno 23. kolovoza 2005. godine. Bila su snimljena dva glazbena spota; jedan za "Schism" (s kraćim ambijentalnim instrumentalom "Mantra" na početku) i jedan za "Parabol/Parabola". Oba su singla naknadno bila zasebno objavljena 20. prosinca 2005. na DVD-ima koji su sadržavali Lustmordove remiksane inačice pjesama.